Manevre militare importante - "Eager Lion" - ale unor forţe terestre, navale şi aeriene din 33 de ţări, inclusiv Statele Unite, Franţa şi Regatul Unit se desfăşoară începând din weekend în Iordania, anunţă armata iordaniană, relatează AFP.
Germania, Italia, Spania şi Canada participă la exerciţiu, care se încheie la 23 mai, a anunţat duminică un purtător de cuvânt al armatei iordaniene, colonelul Mustapha al-Hayari, conform sursei.
Aceste manevre nu au "nicio legătură" cu Războiul din Fâşia Gaza, a subliniat el, adaugă sursa citată.
Forţele participante se antrenează "să înfrunte ameninţări ale organizaţiilor teroriste" şi "proliferării dronelor (...) şi rachetelor cu diverse raze acţiune", a precizat colonelul, potrivit agenţiei de presă menţionate.
Iordania nu a anunţat numnărul militarilor care participă la exerciţiu, însă subliniază că este "cel mai mare" de la prima ediţie a Eager Lion în 2011, notează AFP.
Între ţările participante de mai află România, Polonia, Norvegia, Japonia şi Australia, dar şi ţări arabe ca Egiptul, Arabia Saudită, Irak, Maroc şi Liban, informează sursa.